
ΜΕΡΟΣ 1ο - ΑΣΚΗΣΕΙΣ

Διαβάστε και λύστε τις δύο παρακάτω ασκήσεις (οι απαντήσεις να δοθούν στα ειδικά πλαίσια στην πρώτη σελίδα). Οι περιγραφικοί στατιστικοί δείκτες και στις δύο ασκήσεις έχουν την μορφή Μ±SD (μέση τιμή ± τυπική απόκλιση). 

ΑΣΚΗΣΗ 1

Σε μία μελέτη βρέθηκε ότι το εύρος κίνησης κατά την κάμψη του αυχένα σε ασθενείς με χρόνιο αυχενικό πόνο είναι 25±5 μοίρες, ενώ στους υγιείς είναι 55±10 μοίρες. Σχεδιάστε αυτές τις πληροφορίες με την χρήση ραβδογραμμάτων (bar charts)

ΑΣΚΗΣΗ 2

Ο χρόνος που χρειάζονται οι ηλικιωμένοι για να διανύσουν 10 μέτρα (10-MWT) είναι 20±5 δευτερόλεπτα. Εάν η κατανομή είναι κανονική ποιο ποσοστό των ηλικιωμένων βαδίζει τα 10 μέτρα από 20 έως 26 δευτερόλεπτα; (συμβουλευτείτε και το παράρτημα)


ΜΕΡΟΣ 2ο – ΣΩΣΤΟ/ΛΑΘΟΣ


Δήλωση 1: Όταν βρεθεί ότι p < 0,05, τότε η μηδενική υπόθεση απορρίπτεται.

Δήλωση 2: Όταν εντοπίζονται στατιστικώς σημαντικές διαφορές, οι οποίες στην πραγματικότητα δεν υπάρχουν έχουμε Σφάλμα Τύπου ΙΙ.

Δήλωση 3: Το 50ο εκατοστημόριο ισούται με την μέση τιμή.

Δήλωση 4: Οι πλατύκυρτες κατανομές είναι κατηγορίες κανονικών κατανομών.

Δήλωση 5: Σε μία κανονική κατανομή η μέση τιμή, η διάμεσος τιμή και η επικρατούσα τιμή ταυτίζονται.

Δήλωση 6: Το t-test για ανεξάρτητα δείγματα είναι η παραμετρική στατιστική δοκιμασία που προτείνεται για να συγκρίνουμε δύο μέσους όρους που ανήκουν σε διαφορετικές ομάδες. 

Δήλωση 7: Ο συντελεστής συσχέτισης του Pearson είναι η στατιστική δοκιμασία που προτείνεται για να συσχετιστούν δύο μεταβλητές που δεν παρουσιάζουν κανονική κατανομή.

Δήλωση 8: Ο επιπολασμός είναι επιδημιολογικός στατιστικός δείκτης που συχνά χρησιμοποιείται για την περιγραφή παθήσεων και νοσημάτων σε έναν πληθυσμό.

Δήλωση 9: Η επικρατούσα τιμή είναι ο προτιμότερος στατιστικός δείκτης κεντρικής τάσης όταν τα δεδομένα βρίσκονται σε αριθμητική κλίμακα.

Δήλωση 10: Τα όρια εμπιστοσύνης είναι κομμάτι της περιγραφικής στατιστικής.




ΜΕΡΟΣ 3ο – ΠΟΛΛΑΠΛΗΣ ΕΠΙΛΟΓΗΣ

Διαβάστε τις παρακάτω ερωτήσεις πολλαπλής επιλογής και σημειώστε στο αντίστοιχο πλαίσιο της πρώτης σελίδας με κεφαλαίο το γράμμα που αντιστοιχεί στην σωστή απάντηση. Υπάρχει μόνο μία σωστή απάντηση κάθε φορά. 

Ερώτηση 1: Ποιος στατιστικός δείκτης από τους παρακάτω δεν είναι δείκτης διασποράς;
Α) εύρος, Β) επικρατούσα τιμή, Γ) διακύμανση, Δ) τυπική απόκλιση, Ε) όλοι οι προηγούμενοι είναι δείκτες διασποράς

Ερώτηση 2: Ένας φυσικοθεραπευτής καταγράφει την ένταση του αυχενικού πόνου σε ασθενείς χρησιμοποιώντας μία κλίμακα που δίνει απαντήσεις στην μορφή: καθόλου / λίγο / μέτριος / έντονος / αφόρητος. Στην περίπτωση αυτή η κλίμακα μέτρησης είναι:
Α) Ονομαστική, Β) Τακτική, Γ) Διαστημάτων, Δ) Αναλογική

Ερώτηση 3: Το 75ο εκατοστημόριο ισούται με:
Α) το πρώτο τεταρτημόριο, Β) το τρίτο τεταρτημόριο, Γ) την διάμεσο τιμή, Δ) το 7ο δεκατημόριο

Ερώτηση 4: Σε ένα δείγμα 40 ασθενών με Σκλήρυνση κατά Πλάκας βρέθηκε ότι η μέση τιμή της δύναμης του τετρακέφαλου είναι 300 N και η Τυπική Απόκλιση 40 N. Τα 95% όρια εμπιστοσύνης για την δύναμη του τετρακέφαλου ασθενών με Πάρκινσον είναι:
Α) 287,6 Ν, Β) 312,4 Ν, Γ) 300-312,4 Ν, Δ) 287,6-300 Ν, Ε) 287,6-312,4 Ν

Ερώτηση 5: Η ερευνητική υπόθεση «Οι ασθενείς με οσφυαλγία έχουν μειωμένη ιδιοδεκτικότητα σε σχέση με τους υγιείς» είναι:
Α) μονόδρομη εναλλακτική, Β) μονόδρομη μηδενική, Γ) αμφίδρομη εναλλακτική, Δ) αμφίδρομη μηδενική

Ερώτηση 6: Στην ερευνητική υπόθεση «Η φυσικοθεραπεία αλλάζει την ένταση του πόνου σε ασθενείς με οστεοαρθρίτιδα ισχίου», η ανεξάρτητη μεταβλητή είναι:
Α) Η οστεοαρθρίτιδα ισχίου, Β) Η φυσικοθεραπεία, Γ) η ένταση του πόνου, Δ) η ανεξάρτητη μεταβλητή δεν αναφέρεται

Ερώτηση 7: Τι από τα παρακάτω δεν είναι απαραίτητο να γνωρίζουμε για την επιλογή κατάλληλου στατιστικού τεστ:
Α) τον σχεδιασμό της μελέτης, Β) την κατανομή των δεδομένων, Γ) την κλίμακα μέτρησης των δεδομένων, Δ) από έναν τουλάχιστον δείκτη κεντρικής τάσης και δείκτη διασποράς, Ε) τον αριθμό των μέσων όρων που συγκρίνονται ή συσχετίζονται 

Ερώτηση 8: Σε ποια από τις παρακάτω περιπτώσεις θα μπορούσαμε να πούμε πως βρέθηκε «στατιστικώς σημαντική μικρή διαφορά»:
Α) d = 0,8, p <0,05, B) d = 0,8, p >0,05, Γ) d = 0,2, p <0,05, Δ) d = 0,2, p >0,05

Ερώτηση 9: Σε ποια από τις παρακάτω περιπτώσεις έχουμε την μικρότερη συσχέτιση:
Α) r = 0,7, B) r = -0,8, Γ) r = 0,2, Δ) r = -0,3

Ερώτηση 10: Ο περιγραφικός επιδημιολογικός δείκτης που δίνει πληροφορίες για τον αριθμό θανάτων από ένα νόσημα σε σχέση με τον αριθμό των ανθρώπων που έχουν το συγκεκριμένο νόσημα ονομάζεται:
Α) επιπολασμός, Β) επίπτωση, Γ) θνησιμότητα, Δ) θνητότητα, Ε) νοσηρότητα

STANDARD NORMAL TABLE (2)

Entries in the table give the area under the curve
between the mean and z standard deviations above
the mean. For example, for z = 1.25 the area under

the curve between the mean (0) and z is 0.3944.

